CELEX: 32008D0323
Language: ro
Date: 2008-04-01 00:00:00
Title: 2008/323/CE: Decizia Comisiei din 1 aprilie 2008 de instituire a unui program specific de control și inspecție privind redresarea stocurilor de ton roșu din Oceanul Atlantic de Est și din Marea Mediterană [notificată cu numărul C(2008) 1202]

22.4.2008   
            
            
               RO
            
            
               Jurnalul Oficial al Uniunii Europene
            
            
               L 110/7
            
         
      DECIZIA COMISIEI
   
   din 1 aprilie 2008
   de instituire a unui program specific de control și inspecție privind redresarea stocurilor de ton roșu din Oceanul Atlantic de Est și din Marea Mediterană
   [notificată cu numărul C(2008) 1202]
   (2008/323/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (1) în special articolul 34c alineatul (1),
   întrucât:
   
               (1)
            
            
               Regulamentul (CE) nr. 1559/2007 al Consiliului (2) stabilește un plan multianual de redresare pentru tonul roșu din Oceanul Atlantic de Est și din Marea Mediterană, astfel cum a recomandat Comisia Internațională pentru Conservarea Tonului din Oceanul Atlantic (CICTA).
            
         
               (2)
            
            
               Pentru a asigura succesul planului multianual de redresare, este necesară instituirea unui program specific de control și inspecție cu participarea Franței, a Portugaliei, a Spaniei, a Italiei, a Maltei, a Ciprului și a Greciei, cu scopul de a garanta un nivel adecvat de punere în aplicare a măsurilor de conservare și control, aplicabile activităților de pescuit pentru redresarea stocurilor de ton roșu.
            
         
               (3)
            
            
               Acest program specific de control și inspecție ar trebui instituit pentru perioada 1 aprilie-31 decembrie 2008. Rezultatele obținute prin aplicarea programului specific de control și inspecție ar trebui evaluate periodic în cooperare cu statele membre în cauză.
            
         
               (4)
            
            
               Pentru a armoniza controlul și inspecția pescuitului de ton roșu la nivel comunitar, este necesar să se instituie norme comune pentru activitățile de control și inspecție care urmează să fie efectuate de autoritățile competente ale statelor membre în cauză, iar statele membre să adopte programe naționale de control pentru a respecta aceste norme comune. În acest scop, ar trebui fixate repere pentru intensitatea activităților de control și inspecție, precum și priorități și proceduri de control și inspecție.
            
         
               (5)
            
            
               Pentru a asigura urmărirea infracțiunilor în conformitate cu articolul 25 din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (3), ar trebui instituit un cadru prin care toate autoritățile în cauză să poată solicita asistență reciprocă și să schimbe informații relevante în conformitate cu articolele 34a și 34b din Regulamentul (CEE) nr. 2847/93 și articolul 28 din Regulamentul (CE) nr. 2371/2002.
            
         
               (6)
            
            
               Ar trebui întreprinse activități comune de inspecție și supraveghere în conformitate cu planurile de desfășurare comune instituite de Agenția Comunitară pentru Controlul Pescuitului înființată prin Regulamentul (CE) nr. 768/2005 al Consiliului (4).
            
         
               (7)
            
            
               Măsurile prevăzute în prezenta decizie au fost stabilite de comun acord cu statele membre în cauză.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   Obiect
   Prezenta decizie instituie un program specific de control și inspecție cu scopul de a asigura punerea în aplicare armonizată a planului multianual de redresare instituit de Regulamentul (CE) nr. 1559/2007 pentru tonul roșu din Oceanul Atlantic de Est și din Marea Mediterană.
   Articolul 2
   Domeniul de aplicare
   (1)   Programul specific de control și inspecție acoperă:
   
               (a)
            
            
               toate activitățile de pescuit cu nave și capturarea cu plase a tonului roșu din Oceanul Atlantic de Est și din Marea Mediterană;
            
         
               (b)
            
            
               toate debarcările, transferurile și transbordările de ton roșu pescuit în Oceanul Atlantic de Est și în Marea Mediterană;
            
         
               (c)
            
            
               toate activitățile conexe ale fermelor piscicole și ale întreprinderilor al căror obiect de activitate îl constituie plasarea în cuști sau prelucrarea tonului roșu sau/și comercializarea de produse din ton roșu, inclusiv importul, exportul și reexportul, transportul și depozitarea;
            
         
               (d)
            
            
               punerea în aplicare a planurilor anuale de pescuit menționate la articolul 4 din Regulamentul (CE) nr. 1559/2007;
            
         
               (e)
            
            
               interzicerea utilizării avioanelor sau a elicopterelor pentru detectarea tonului roșu menționate la articolul 6 din Regulamentul (CE) nr. 1559/2007;
            
         
               (f)
            
            
               pescuitul sportiv și de agrement menționat la articolele 10 și 11 din Regulamentul (CE) nr. 1559/2007;
            
         
               (g)
            
            
               punerea în aplicare a Programului CICTA de inspecție comună internațională menționat la articolul 24 din Regulamentul (CE) nr. 1559/2007.
            
         (2)   Programul specific de control și inspecție se aplică de la 1 aprilie până la 31 decembrie 2008.
   Articolul 3
   Programe naționale de control
   (1)   Franța, Portugalia, Spania, Italia, Malta, Cipru și Grecia instituie programe naționale de control în conformitate cu normele comune stabilite în anexa I, în ceea ce privește activitățile enumerate la articolul 2.
   (2)   Statele membre menționate la alineatul (1) prezintă Comisiei până la data de 1 aprilie 2008 propriile programe naționale de control și calendarul național de punere în aplicare.
   (3)   Programele naționale de control conțin toate datele enumerate în anexa II. Calendarele naționale de punere în aplicare conțin detaliile referitoare la resursele umane și materiale alocate și zonele unde urmează să fie desfășurate resursele respective.
   Articolul 4
   Cooperarea dintre statele membre
   Toate statele membre cooperează cu statele membre menționate la articolul 3 alineatul (1) în vederea punerii în aplicare a programului specific de control și inspecție.
   Articolul 5
   Inspecțiile Comisiei
   (1)   Inspectorii Comisiei pot efectua inspecții fără asistența inspectorilor statelor membre în cauză, în conformitate cu articolul 27 din Regulamentul (CE) nr. 2371/2002 al Consiliului.
   (2)   Autoritatea competentă a statului membru în cauză oferă inspectorilor Comisiei asistența necesară efectuării inspecțiilor menționate la alineatul (1).
   (3)   Inspectorii Comisiei efectuează o verificare a constatărilor lor cu inspectorii statelor membre în cauză. În acest scop, se întâlnesc după fiecare vizită de inspecție cu reprezentanți ai autorității competente a statului membru în cauză pentru a-i informa cu privire la constatările lor.
   Articolul 6
   Activități comune de inspecție și supraveghere
   (1)   Statele membre menționate la articolul 3 alineatul (1) întreprind activități comune de inspecție și supraveghere.
   (2)   În acest scop, statele membre respective:
   
               (a)
            
            
               se asigură că inspectorii celorlalte state membre în cauză sunt invitați să participe la activitățile comune de inspecție și supraveghere;
            
         
               (b)
            
            
               instituie proceduri operaționale comune aplicabile ambarcațiunilor de supraveghere ale acestora.
            
         (3)   Inspectorii Comisiei pot participa la activitățile comune de inspecție și supraveghere.
   Articolul 7
   Încălcări
   (1)   Statele membre ai căror inspectori descoperă orice încălcare în timp ce efectuează o inspecție a activităților enumerate la articolul 2 informează următoarele state membre referitor la data inspecției și detaliile încălcării:
   
               (a)
            
            
               statul membru de pavilion în cauză și/sau partea contractantă CICTA și, după caz,
            
         
               (b)
            
            
               statul membru în care are sediul ferma piscicolă sau întreprinderea al cărui obiect de activitate îl constituie prelucrarea și/sau comercializarea de produse din ton roșu.
            
         (2)   Atunci când statul membru ai cărui inspectori au descoperit încălcarea nu ia măsuri, statele membre informate în temeiul alineatului (1) întreprind de îndată acțiunile necesare pentru a primi și examina dovada încălcării. Acestea efectuează orice anchetă suplimentară necesară în vederea întreprinderii măsurilor ce se impun în legătură cu încălcarea.
   (3)   Statele membre cooperează pentru a se asigura că, în cazul în care urmărirea penală a unei infracțiuni este transferată statului membru de înregistrare, în conformitate cu articolul 31 alineatul (4) din Regulamentul (CEE) nr. 2847/93, sunt garantate în fiecare caz securitatea și continuitatea oricăror elemente de probă ale încălcării citate de inspectori.
   Articolul 8
   Informații
   (1)   Comisiei îi sunt comunicate de către statele membre menționate la articolul 3 alineatul (1), până la sfârșitul fiecărei luni, informațiile de mai jos, referitoare la luna în cauză:
   
               (a)
            
            
               activitățile de control și inspecție desfășurate;
            
         
               (b)
            
            
               toate încălcările, inclusiv, pentru fiecare încălcare, identificarea:
               
                           (i)
                        
                        
                           navei de pescuit (denumire, pavilion și codul extern de identificare), plasei, fermei piscicole sau întreprinderii al cărei obiect de activitate îl constituie prelucrarea și/sau comercializarea de produse din ton roșu în cauză;
                        
                     
                           (ii)
                        
                        
                           datei, orei și coordonatelor geografice ale inspecției; și
                        
                     
                           (iii)
                        
                        
                           naturii încălcării;
                        
                     
         
               (c)
            
            
               situația actuală referitoare la măsurile ce se impun în legătură cu încălcările constatate;
            
         
               (d)
            
            
               orice acțiune de coordonare și cooperare relevantă între statele membre.
            
         (2)   O încălcare continuă să figureze în fiecare raport ulterior până la încheierea acțiunii în conformitate cu legislația statului membru în cauză. Fiecare raport ulterior:
   
               (a)
            
            
               indică statutul actual al cazului (de exemplu, cazuri pendinte, atacate în recurs, în curs de anchetă); și
            
         
               (b)
            
            
               descrie în termeni specifici sancțiunile impuse (de exemplu, cuantumul amenzilor, valoarea peștelui și/sau a uneltei confiscate, faptul că a fost adresat un avertisment scris).
            
         (3)   Rapoartele prevăd o explicație în cazul în care nu s-a întreprins nicio acțiune.
   Articolul 9
   Evaluare
   Comisia convoacă la fiecare două luni o reuniune a Comitetului pentru pescuit și acvacultură în vederea evaluării conformității cu programul specific de control și inspecție și a rezultatelor acestuia.
   Articolul 10
   Destinatari
   Prezenta decizie se adresează statelor membre.
   
      Adoptată la Bruxelles, 1 aprilie 2008.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 261, 20.10.1993, p. 1. Regulament modificat ultima dată prin Regulamentul (CE) nr. 1098/2007 (JO L 248, 22.9.2007, p. 1).
   
      (2)  JO L 340, 22.12.2007, p. 8.
   
      (3)  JO L 358, 31.12.2002, p. 59. Regulament modificat prin Regulamentul (CE) nr. 865/2007 (JO L 192, 24.7.2007, p. 1).
   
      (4)  JO L 128, 21.5.2005, p. 1.
   
      ANEXA I
      Norme comune pentru programele naționale de control menționate la articolul 3 alineatul (1)
      Obiective
      
                  1.
               
               
                  Obiectivul general al programelor naționale de control este verificarea conformității cu legislația aplicabilă referitoare la:
                  
                              (a)
                           
                           
                              restricțiile cantitative privind capturile și orice condiții specifice legate de acestea, inclusiv monitorizarea exploatării cotelor;
                           
                        
                              (b)
                           
                           
                              planurile anuale de pescuit menționate în Regulamentul (CE) nr. 1559/2007;
                           
                        
                              (c)
                           
                           
                              toate documentele cerute de legislația aplicabilă tonului roșu, în special cele de verificare a fiabilității informațiilor înregistrate;
                           
                        
                              (d)
                           
                           
                              măsuri tehnice și condiții specifice pentru pescuitul de ton roșu menționate în Regulamentul (CE) nr. 1559/2007, în special aplicarea normelor privind dimensiunea minimă pentru tonul roșu și condițiile legate de acestea.
                           
                        
            
                  2.
               
               
                  Obiectivul specific al programelor naționale de control este de a realiza punerea în aplicare armonizată a ansamblului dispozițiilor planului de redresare a stocului de ton roșu, instituit prin Regulamentul (CE) nr. 1559/2007.
               
            Strategie
      Programul național de control se axează asupra controlului și a inspectării pescuitului și a tuturor activităților conexe ale oricărei nave de pescuit, plase, ferme piscicole și întreprinderi al cărei obiect de activitate îl constituie prelucrarea și/sau comercializarea de produse din ton roșu.
      Inspectarea transportului și a comercializării de ton roșu este utilizată ca mecanism complementar de control încrucișat, pentru a testa eficiența controlului și inspecției.
      1.1.   Priorități
      Diferite categorii de unelte vor face obiectul unor niveluri diferite de prioritate, în conformitate cu planul anual de pescuit. Din acest motiv, fiecare stat membru stabilește priorități specifice.
      1.2.   Repere-țintă
      Până la 1 aprilie 2008, statele membre își stabilesc programele de inspecție, luând în considerare următoarele repere pentru inspecție și control:
      
                  Locul inspecției
               
               
                  Reper
               
            
                  Inspecție pe mare
               
               
                  Reper flexibil, de stabilit în urma unei analize detaliate a activității de pescuit din fiecare zonă. Reperele maritime se referă la numărul de zile de patrulare pe mare în zonele de redresare a tonului roșu, cu posibilitatea stabilirii unui reper separat pentru zilele de patrulare în zone specifice.
               
            
                  Debarcări
               
               
                  Se controlează toate navele care intră într-un port desemnat pentru debarcarea tonului roșu.
                  Se efectuează controale aleatorii în porturile nedesemnate.
               
            
                  Transbordări
               
               
                  Se controlează toate navele receptoare și navele de pescuit care intră într-un port desemnat pentru operațiuni de transbordare care implică ton roșu.
                  Se efectuează controale aleatorii în porturile nedesemnate.
               
            
                  Activități de plasare în cuști (inclusiv recoltarea)
               
               
                  Se controlează fiecare operațiune de plasare în cuști și proces de recoltare.
               
            
                  Comercializare
               
               
                  Se controlează 10 % din cantitățile de produse din ton roșu oferite spre vânzare.
               
            
                  Supraveghere aeriană
               
               
                  Reper flexibil, de stabilit în urma unei analize detaliate a activității de pescuit din fiecare zonă și luând în considerare resursele de care dispune statul membru respectiv.
               
            
                  Pescuit sportiv și de agrement
               
               
                  Se controlează 20 % din cota alocată la nivel național.
               
            Sarcinile aferente inspecției
      1.3.   Sarcinile aferente inspecției generale
      Se redactează un raport privind inspecția pentru fiecare control și inspecție, conținând informațiile indicate în prezenta anexă. În toate cazurile, inspectorii verifică și consemnează în raport următoarele informații:
      
                  (a)
               
               
                  detalii privind identitatea persoanelor responsabile, precum și a vasului, a personalului fermei etc. implicate în activitățile care fac obiectul inspecției;
               
            
                  (b)
               
               
                  autorizațiile, licențele și permisele speciale de pescuit;
               
            
                  (c)
               
               
                  documente relevante ale navei, cum ar fi jurnalele de bord, declarațiile de transfer și transbordare, documentele T2M, documentele CICTA referitoare la statistici și capturi și alte documente analizate în scopul controlului și al inspecției;
               
            
                  (d)
               
               
                  observații detaliate privind dimensiunile tonului roșu pescuit, prins în plasă, transferat, transbordat, debarcat, transportat, crescut, prelucrat sau comercializat, în contextul conformității cu dispozițiile planului de redresare.
               
            Se consemnează în rapoartele privind inspecția informațiile referitoare la toate constatările relevante ale inspecțiilor efectuate pe mare, prin supraveghere aeriană, în porturi, plase, ferme sau orice alte întreprinderi în cauză.
      Constatările respective sunt comparate cu informațiile puse la dispoziția inspectorilor de alte autorități competente, inclusiv informațiile obținute prin Sistemul de monitorizare a navelor (VMS) și listele de nave autorizate.
      1.4.   Sarcinile aferente inspecției pentru supravegherea aeriană
      Inspectorii raportează cu privire la datele obținute prin supraveghere aeriană în scopul controlului încrucișat și în special compară reperarea navelor de pescuit cu datele VMS și listele autorizate.
      Inspectorii reperează și raportează cu privire la activitățile de pescuit ilegale, nereglementate și neraportate (INN) și cu privire la utilizarea avioanelor sau a elicopterelor de detectare.
      Se acordă o atenție deosebită zonelor închise pescuitului și activităților flotelor care fac obiectul unor derogări.
      1.5.   Sarcinile aferente inspecției pe mare
      Atunci când se iau pești morți la bordul navei de pescuit sau există la bordul unei nave de transport sau prelucrare, inspectorii verifică întotdeauna cantitățile de pește deținute la bord și le compară cu cantitățile înregistrate în documentele relevante prezente la bord.
      Atunci când se transferă pești vii de pe navele de pescuit pe remorcherele de transport sau de pe remorchere în fermele piscicole, inspectorii trebuie să încerce să identifice mijloacele utilizate de părțile implicate pentru estimarea cantităților de ton roșu viu transferat. Atunci când există o înregistrare video, inspectorii trebuie să obțină acces la acesta și să verifice cantitățile transferate, astfel cum se observă din înregistrarea video.
      Inspectorii verifică în mod sistematic:
      
                  —
               
               
                  că navele de pescuit au autorizație de operare (registrul navelor de pescuit autorizate, perioadele de interdicție a pescuitului, transbordarea pe mare);
               
            
                  —
               
               
                  că navele de pescuit sunt echipate cu un sistem de monitorizare a navelor (VMS) operațional;
               
            
                  —
               
               
                  pentru navele de pescuit, că informațiile relevante sunt consemnate corespunzător în jurnalul de bord;
               
            
                  —
               
               
                  pentru navele de pescuit care participă la transferul, transportul și prelucrarea tonului roșu, că documentele relevante există la bord și acestea sunt completate corespunzător;
               
            
                  —
               
               
                  în cazul operațiunilor comune de pescuit, prezența unui observator pe parcursul operațiunii de pescuit;
               
            
                  —
               
               
                  cantitățile fizice de ton roșu aflate la bord și prezentarea acestora;
               
            
                  —
               
               
                  repartizarea pe clase de mărime a capturilor de ton roșu de la bord (normele referitoare la captura accidentală și normele privind dimensiunea minimă);
               
            
                  —
               
               
                  uneltele de pescuit aflate la bord.
               
            Inspectorii reperează și raportează cu privire la activitățile de pescuit ilegale, nereglementate și neraportate (INN) și cu privire la utilizarea avioanelor sau a elicopterelor de detectare.
      1.6.   Sarcinile aferente inspecției la debarcare
      Inspectorii verifică în mod sistematic:
      
                  —
               
               
                  că navele de pescuit au autorizație de operare (registrul navelor de pescuit autorizate, perioadele de interdicție a pescuitului);
               
            
                  —
               
               
                  că notificarea prealabilă de sosire în vederea debarcării a fost trimisă și conține informațiile corecte privind captura aflată la bord;
               
            
                  —
               
               
                  că navele de pescuit sunt echipate cu un sistem de monitorizare a navelor (VMS) operațional;
               
            
                  —
               
               
                  pentru navele de pescuit, că informațiile relevante sunt consemnate corespunzător în jurnalul de bord;
               
            
                  —
               
               
                  pentru navele de pescuit care participă la transportul și prelucrarea tonului roșu, că documentele relevante există la bord și acestea sunt completate corespunzător, inclusiv documentele relevante T2M și documentele CICTA referitoare la statistici și capturi;
               
            
                  —
               
               
                  cantitățile fizice de ton roșu aflate la bord și prezentarea acestora;
               
            
                  —
               
               
                  repartizarea pe clase de mărime a capturilor de ton roșu de la bord (normele referitoare la captura accidentală și normele privind dimensiunea minimă);
               
            
                  —
               
               
                  uneltele de pescuit aflate la bord;
               
            
                  —
               
               
                  în cazul debarcării de produse prelucrate, utilizarea coeficienților de conversie CICTA pentru calcularea greutății rotunjite echivalente a tonului roșu prelucrat;
               
            
                  —
               
               
                  că tonul roșu destinat vânzării cu amănuntul către consumatorul final, provenind de pe vasele de pescuit din Atlanticul de Est, este corect marcat sau etichetat;
               
            
                  —
               
               
                  că tonul roșu debarcat de navele de pescuit cu platformă și paragate în Atlanticul de Est are coada corect marcată.
               
            1.7.   Sarcinile aferente inspecției în timpul transbordării
      Inspectorii verifică în mod sistematic:
      
                  —
               
               
                  că navele de pescuit au autorizație de operare (registrul navelor de pescuit autorizate);
               
            
                  —
               
               
                  în cazul transbordărilor în port, că notificarea prealabilă de sosire în port a fost trimisă și conține informațiile corecte privind transbordarea;
               
            
                  —
               
               
                  că navele de pescuit care doresc să transbordeze au primit în prealabil o autorizare în acest sens de la statul lor de pavilion;
               
            
                  —
               
               
                  că sunt verificate cantitățile care au fost notificate în prealabil pentru transbordare;
               
            
                  —
               
               
                  că documentele relevante există la bord și acestea sunt completate corespunzător, inclusiv declarația de transbordare, documentele relevante T2M și documentele CICTA referitoare la statistici și capturi;
               
            
                  —
               
               
                  în cazul produselor prelucrate, utilizarea coeficientului de conversie CICTA pentru calcularea greutății rotunjite echivalente a tonului roșu prelucrat;
               
            
                  —
               
               
                  în cazul transbordărilor pe mare, prezența unui observator pe parcursul operațiunii de transbordare.
               
            1.8.   Sarcinile aferente inspecției în fermele piscicole
      Inspectorii verifică în mod sistematic:
      
                  —
               
               
                  că există documentele relevante și acestea sunt completate corespunzător (declarațiile de plasare în cuști și recoltare);
               
            
                  —
               
               
                  că un observator este prezent în timpul fiecărui transfer și recoltări de ton roșu și că acesta a validat declarațiile de plasare în cuști.
               
            1.9.   Sarcinile aferente inspecției cu privire la transport și comercializare
      Inspectorii verifică în mod sistematic:
      
                  —
               
               
                  în ceea ce privește transportul, în special documentele însoțitoare relevante pe care le compară cu cantitățile fizice transportate;
               
            
                  —
               
               
                  în ceea ce privește comercializarea, că există documentele relevante și acestea sunt completate corespunzător, inclusiv declarația de transbordare, documentele relevante T2M și documentele CICTA referitoare la statistici și capturi.
               
            
         
   
   
      ANEXA II
      Conținutul programelor naționale de control menționate la articolul 3 alineatul (2)
      Programele naționale de control precizează, printre altele:
      Mijloacele de control
      
                  —
               
               
                  
                     Mijloace umane
                  
                  Numărul inspectorilor de pe uscat și al celor de pe mare, precum și perioadele și zonele în care aceștia pot interveni.
               
            
                  —
               
               
                  
                     Mijloace tehnice
                  
                  Numărul navelor și al avioanelor de patrulare, precum și perioadele și zonele în care acestea pot interveni.
               
            
                  —
               
               
                  
                     Mijloace financiare
                  
                  Alocarea bugetară pentru intervenția resurselor umane, a navelor și a avioanelor de patrulare.
               
            Porturile desemnate
      Lista porturilor desemnate cerută în conformitate cu Regulamentul (CE) nr. 1559/2007 al Consiliului și orice alte acte legislative ulterioare legate de planul de redresare.
      Planurile anuale de pescuit
      Detaliile oricărui sistem existent pentru alocarea cotelor, monitorizarea și controlul planului de pescuit.
      Protocoalele de inspecție
      Protocoale detaliate pentru toate activitățile de inspecție.
      Orientările
      Orientări explicative pentru inspectori, organizațiile de producători și pescari.
      Protocoalele de comunicare
      Protocoale pentru comunicarea cu autoritățile competente desemnate de alte state membre ca fiind responsabile de programul specific de control și inspecție pentru ton roșu.